MEDDELELSE FRA KOMMISSIONEN - Anmodning om samstemmende udtalelse fra Rådet og høring af EKSF-Udvalget, i henhold til EKSF-Traktatens artikel 95, vedrørende et udkast til Kommissionens afgørelse om Det Europæiske Kul- og Stålfællesskabs holdning i Det Blandede Udvalg, der er nedsat ved aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab

BEGRUNDELSE

Aftalen mellem Det Europæiske Kul- og Stålfællesskab og Tyrkiet om handel med produkter, der er omfattet af EKSF-traktaten, trådte i kraft den 1. august 1996 [1]. Den foreslåede afgørelse om gennemførelsesregler inden for konkurrencepolitikken er nødvendig i henhold til artikel 7, stk. 5, i denne aftale. Denne afgørelse om EKSF-stål består af en mutatis mutandis-klausul, hvori der henvises til bestemmelser i de gennemførelsesregler i artikel 37 i afgørelse 1/95, der skal vedtages af Associeringsrådet EF-Tyrkiet for EF-produkter, således som det var tilfældet på statsstøtteområdet i forbindelse med Den Tjekkiske Republik.

[1] EFT L 227 af 7.9.1996, s. 3.

Disse gennemførelsesregler dækker konkurrencepolitikken for virksomheder og statsstøttekontrol. De ændrer ikke de forpligtelser eller fritagelser fra fællesskabsreglerne, der gælder i henhold til frihandelsaftalen mellem EKSF og Tyrkiet om stålprodukter. Forslaget holder sig strengt til det, der er anført i mandatet. De materielle bestemmelser i frihandelsaftalen mellem EKSF og Tyrkiet om stålprodukter forbliver derfor uændrede.

Vedlagte forslag indeholder et udkast til Kommissionens afgørelse, baseret på EKSF-traktatens artikel 95 om Fællesskabets fælles holdning i Det Blandede Udvalg.

MEDDELELSE FRA KOMMISSIONEN - Anmodning om samstemmende udtalelse fra Rådet og høring af EKSF-Udvalget, i henhold til EKSF-Traktatens artikel 95, vedrørende et udkast til Kommissionens afgørelse om Det Europæiske Kul- og Stålfællesskabs holdning i Det Blandede Udvalg, der er nedsat ved aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab

KOMMISSIONEN FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til udtalelse fra Det Rådgivende Udvalg,

med Rådets samtykke, og

ud fra følgende betragtninger:

(1) Den 29. februar 1996 indgik Det Europæiske Kul- og Stålfællesskab en aftale med Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab [2].

[2] EFT L 227 af 7.9.1996, s. 1.

(2) Det fastsættes i artikel 7, stk. 5, i aftalen, at Det Blandede Udvalg EKSF-Tyrkiet vedtager de nødvendige regler til gennemførelse af stk. 1-4 i den artikel -

TRUFFET FØLGENDE AFGØRELSE:

Den holdning, som Fællesskabet skal indtage i Det Blandede Udvalg EKSF-Tyrkiet, der er nedsat ved aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, vedrørende artikel 7, stk. 5, i denne aftale, baseres på det udkast til afgørelse truffet af Det Blandede Udvalg, som er vedlagt denne afgørelse.

Udfærdiget i Bruxelles, den .

På Kommissionens vegne

AFGØRELSE NR. [...] TRUFFET AF DET BLANDEDE UDVALG EKSF-TYRKIET

af

om vedtagelse af gennemførelsesregler for anvendelsen af de bestemmelser vedrørende konkurrencepolitikken, der er henvist til i artikel 7, stk. 5, i aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab

DET BLANDEDE UDVALG EKSF-TYRKIET HAR -

under henvisning til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab [3], særlig artikel 7, stk. 5, og

[3] EFT L 227 af 7.9.1996.

ud fra følgende betragtninger:

(1) Det Blandede Udvalg EKSF-Tyrkiet vedtager de nødvendige regler til gennemførelse af stk. 1-4 i artikel 7.

(2) For at sikre overensstemmelse anvendes gennemførelsesreglerne for anvendelsen af de bestemmelser vedrørende konkurrencepolitikken, der er henvist til i artikel 37 i afgørelse 1/95 truffet af Associeringsrådet EF-Tyrkiet [4], mutatis mutandis i forbindelse hermed -

[4] EFT [reference] af [dato].

TRUFFET FØLGENDE AFGØRELSE:

Artikel 1

Gennemførelsesreglerne for anvendelsen af de bestemmelser vedrørende konkurrencepolitikken, der er henvist til i artikel 37 i afgørelse 1/95 truffet af Associeringsrådet EF-Tyrkiet, anvendes mutatis mutandis i forbindelse med gennemførelsen af artikel 7, stk. 1-4, i frihandelsaftalen mellem EKSF og Tyrkiet om stålprodukter.

Artikel 2

Denne afgørelse træder i kraft på dagen for dens vedtagelse og gælder indtil udløbet af traktaten om oprettelse af Det Europæiske Kul- og Stålfællesskab.

Udfærdiget i Bruxelles, den ..

På Det Blandede Udvalgs vegne

Formand